【戰況R7】梁家俊係14檔王？贏埋呢隻起孖！
2024年05月19日 16:30
東網電視
更多新聞短片
第7場三班田草1600米，大熱門係4戰全入Q的「遨遊武士」，呢隻馬今場排14檔又擺前走，直路對手未能夠逼近，今季第3捷到手了，跑第2、3名係外欄追一段的「桃花開」同「友瑩仁」，羅富全、梁家俊捧走會員盃，係兩人合作今季第一盃。
梁家俊今日起個孖，頭馬去到22W，睇番佢對上一次騎14檔「誠好運」又係W咋，近8期贏7期頭馬累積到38W嘅羅富全，話「遨遊武士」上次喺變化場地都跑得好，今次雖然落雨但都唔太擔心場地，反而係抽到14檔會有顧慮，因為都預有馬頂，不過「遨遊武士」閘前反應向來唔錯，而梁家俊都望一望埋邊冇馬走先自己走，令到自己一駒可輕鬆帶放。雖然「遨遊武士」跑咗5場，但5場都係有付出體力，今季仲跑唔跑就會視乎隻馬賽後體力回復成點先。
第7場賽果：8-1-14-10
二重彩賽果：8-1(最後賠率43)